L 45/1390
BG
Официален вестник на Европейския съюз
24.2.2022 г.
КОМИСИЯ ПИЛОТНИ ПРОЕКТИ
ГЛАВА PP 01 — НАУЧНИ ИЗСЛЕДВАНИЯ И ИНОВАЦИИ (продължение) PP 01 21
(продължение)
PP 01 21 01
(продължение) Следва да се направи оценка на потенциала за намаляване на емисиите чрез филтриране на фините прахови частици, отделяни от спирачките.
Поради сложното обкръжение на спирачките и нишата на колелото, като първа стъпка лабораторните изпитвания следва да се извършват на изпитателен стенд с инерционен динамометър, следвайки подхода на работната група по програмата за измерване на частиците.
Лабораторните изпитвания следва да се проведат върху най-малко три превозни средства, обхващащи спирачките на леки и търговски превозни средства.
б) Допълнителни полеви изпитвания за оценка на намаляването на отпечатъка на емисиите чрез филтриране на фините прахови частици, отделяни от спирачките Сложното обкръжение в нишата на колелото в близост до спирачката не може да бъде обхванато както трябва с лабораторни изпитвания.
Следователно следва да се проведе допълнително полево изпитване върху най-малко три превозни средства, обхващащо спирачките на леки и търговски превозни средства.
Въз основа на гравиметрично измерване следва да се покаже намалението на отделянето на фини прахови частици в реални условия, което да бъде сравнено с лабораторните резултати.
в) Лабораторни изпитвания за оценка на намаляването на отпечатъка на емисиите чрез филтриране на фините прахови частици от околния въздух Обемният дебит през системата на активния въздушен филтър трябва да се определи за няколко скорости в лабораторни условия.
Лабораторните условия позволяват възпроизводимо изпитване, което е независимо от условията на околната среда.
Поради това следва да се направят опити в аеродинамична тръба.
Изхождайки от установения обемен дебит, намалението на емисиите може да се изчисли въз основа на знанията за типичните концентрации във въздуха в тръбата.
Изпитванията в аеродинамичната тръба следва да бъдат проведени с най-малко три превозни средства, включващи лек, търговски и тежкотоварен автомобил.
г) Допълнителни полеви изпитвания за оценка на намаляването на отпечатъка на емисиите чрез филтриране на фините прахови частици от околния въздух Потенциалът за намаляване на емисиите на посочените решения следва да бъде проверен допълнително в полеви тестове в реални условия на движение.
Следва да се изпитат най-малко две решения за допълнително монтиране, а намаляването на емисиите на PM10 и PM2.5 при различни условия на околната среда (температура, влажност, концентрация на прахови частици, интензивност на движението) ще бъде количествено представено.
Полевото изпитване следва да включва най-малко 20 превозни средства, сред които леки, търговски и тежкотоварни превозни средства, и да се проведе в най-малко три европейски града.
Резултатите от полевите изпитвания ще бъдат ориентир за бъдещо законодателство относно въздействието на условията на околната среда върху цялостния отпечатък на фините прахови частици от превозните средства.
3) Проучване на осъществимостта и демонстрационно превозно средство за интегрирани системи за филтриране на фини прахови частици Следва да се извърши проучване за осъществимостта, за да се установят възможностите за интегриране на описаните по-горе решения за допълнително монтиране в бъдещите превозни средства.
По-специално трябва да се определи до каква степен бъдещият автомобилен парк може да бъде оборудван със системи за филтриране.
Трябва да се направи цялостен технически преглед, за да се оцени цялостното въздействие върху отпечатъка на емисиите от превозните средства.
Освен това следва да се построи прототипно превозно средство (демонстрационен автомобил), което да демонстрира интегрираните концепции и да се използва за по-нататъшни полеви изпитвания.